సియెరా లియోన్లో నీటి సరఫరా సురక్షితమైన త్రాగునీటి సరఫరా పరిమితంగా ఉంటుంది. ప్రభుత్వం, అనేక ప్రభుత్వేతర సంస్థలు పలు ప్రయత్నాలు చేసినప్పటికీ 2002 లో సియెరా లియోన్ అంతర్యుద్ధం ముగిసిన తరువాత అందుబాటు మెరుగుపడలేదు. 50% వద్ద నిలిచిపోయింది. గ్రామీణ ప్రాంతాలలో కూడా సరఫరా క్షీణించింది. 2009 లో చైనా నిధిసహకారంతో ఒరూగ్లో కొత్త ఆనకట్ట నిర్మాణం చేసి నీటి కొరతను తగ్గించాలని భావించారు.

2006 లో నిర్వహించిన ఒక జాతీయ సర్వే ప్రకారం పట్టణ జనాభాలో 84%, గ్రామీణ జనాభాలో 32% మెరుగైన నీటి వనరుకు అందుబాటు కలిగి ఉన్నారు. గ్రామీణ ప్రాంతాల్లో రక్షిత బావుల సహకారంతో మంచినీరు అందుబాటులో ఉంది. ఉపరితల నీటివసతులు (50%), అసురక్షిత బావులు (9%), అసురక్షిత సెలయేర్లు (9%) మీద ఆధారపడిన గ్రామీణ జనాభాలో 68% మంది మెరుగైన నీటి వనరులు అందుబాటులో లేవు. పట్టణ జనాభాలో కేవలం 20%, గ్రామీణ జనాభాలోని 1% మంది మాత్రమే తమ ఇంటిలో పైప్ట్ తాగునీటిని పొందారు. 2000 సర్వేలో పట్టణ ప్రాంతాలలో అందుబాటు అధికరించినప్పటికీ గ్రామీణ ప్రాంతాల్లో ఇది తగ్గింది. నిర్వహణా లోపం కారణంగా సౌకర్యాలలో ఆటంకం ఏర్పడింది.

2004 లో లోకలు గవర్నమెంటు ఆక్టులో ఏర్పడిన నూతన వికేంద్రీకరణ విధానానికి రాజధాని వెలుపల ఉన్న ప్రాంతాల్లో నీటి సరఫరా బాధ్యత కేంద్ర ప్రభుత్వం నుండి స్థానిక కౌన్సిల్సుకు బదిలీ చేయబడింది. ఫ్రీటౌన్లో గుమా వాలీ వాటరు కంపెనీ నీటి సరఫరాకి బాధ్యత వహిస్తుంది.

ప్రజాపాలన (1964–1967)
పేరు వెనుక చరిత్ర
యుద్ధం
మంచినీటి సరఫరా